Ανάλογα με τον τρόπο στήριξης: Η σύνδεση ηλεκτρικού θερμοσίφωνα μπορεί να γίνει με ένα κρεμαστό (κάθετο ή οριζόντιο) ή επιδαπέδιο θερμοσίφωνα. Οι επιδαπέδιοι θερμοσίφωνες τοποθετούνται κυρίως στο δάπεδο της αποθήκης ή στο πατάρι, όπου υπάρχει περισσότερος χώρος.
Χωρητικότητα σε λίτρα: Οι ηλεκτρικοί θερμοσίφωνες μικρής χωρητικότητας, συνήθως χρησιμοποιούνται για να καλύψουν τις ανάγκες του νεροχύτη της κουζίνας. Όσο μεγαλύτεροι είναι, τόσο πιο πολύ ζεστό νερό παρέχουν. Οι μεγάλοι ηλεκτρικοί θερμοσίφωνες (120 λίτρα) παρέχουν θερμό νερό για όλες τις ανάγκες του σπιτιού.
Μέταλλο περιβλήματος δοχείου: Οι ηλεκτρικοί θερμοσίφωνες διατίθενται σε ποικιλία υλικών, για να διαλέξεις αυτόν που σου ταιριάζει καλύτερα.
Ταχύτητα απόκρισης στη θέρμανση νερού: Υπάρχουν οι ηλεκτρικοί θερμοσίφωνες αργής θέρμανσης και οι ταχυθερμοσίφωνες. Με τους ταχυθερμοσίφωνες, ζεσταίνεται μόνο όση ποσότητα νερού χρειάζεσαι και καταναλώνεται ρεύμα, μόνο όταν περνάει νερό μέσα τους.